पाएं अपने शहर की ताज़ा ख़बरें और फ्री ई-पेपरडाउनलोड करें
बिहार में कोरोना के बढ़ते प्रभाव को देखते हुए सरकार ने 5 मई से 15 मई तक पूर्ण लॉकडाउन लगा दिया है। इसको लेकर पहले दिन प्रशासन ने पूरी सख्ती बरती है। मोतिहारी, बेतिया, दरभंगा और पिपरासी से आईं तस्वीरों में यह साफ तौर पर दिख भी रहा है। मोतिहारी के सुगौली में नगर के मुख्य बजार सहित विभिन्न मुख्य मार्गों पर पैदल मार्च कर लोगों को लॉकडाउन का अनुपालन करने की हिदायत दी। गश्त के दौरान सुगौली बजार में बेवजह भीड़ लगाने वालों से पुलिस ने डंडे से भी बात की। BDO सरोज बैठा ने कहा कि कोरोना संक्रमण से बचाव के लिए सरकार ने लॉकडाउन किया है, जिसका अनुपालन सबको हर हाल में करना है।
बेतिया में लॉकडाउन का उल्लंघन करने को लेकर बेतिया मीना बाजार में टाइम ज्वेलर्स, हीरा सोना चांदी की दुकान को सील कर दिया गया। इलाके में पुलिस घूम-घूम कर लोगों को लॉकडाउन का पालन करने की अपील करतीर दिख रही है। पुलिस की सख्ती के बीच बेतिया में कई इलाकों में पुलिस पीछे के दरवाजे से ग्राहकों से सामान बेचते दिखे।
पिपरासी में बुधवार को BDO बिड्डू कुमार राम, CO फहीमुद्दीन अंसारी और थानाध्यक्ष राजीव कुमार सिन्हा ने संयुक्त रूप से प्रखंड क्षेत्र में भ्रमण कर लोगों को जागरूक किया और सरकार द्वारा जारी कोरोना गाइडलाइन का पालन करने की अपील की। माइक के माध्यम से लोगों को घर पर रहने, मास्क पहनने व दो गज की दूरी का पालन करने की अपील की गई।
दरभंगा में लॉकडाउन के दौरान पूरी सख्ती दिख रही है। हर चौक-चौराहे पर पुलिस गश्त कर रही है। बिना जरूरत बाहर निकलने वालों पर सख्ती भी दिखाई जा रही है। गाड़ी कम चलने के कारण लोग पैदल घर जाते दिखे।
सीतामढ़ी में शहर के हर चौक-चौराहे पर पुलिस प्रशासन लॉकडाउन का पालन कराने के लिए मुस्तैद दिखी। प्रशासन की ओर से लोगों से अपील की गई कि बिना वजह घर से बाहर न निकलें। जरूरी काम से घर से निकल रहे हों तो मास्क जरूर पहनें, नहीं तो जुर्माना के साथ-साथ दंडित भी किया जाएगा।
बसों में क्षमता से अधिक सवारी
सीतामढ़ी में बसों में सरकार की गाइडलाइन का पालन नहीं दिखा। क्षमता से अधिक यात्रियों को भरकर बस वाले ले जाते दिखे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn